**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2016. szeptember 13-án (kedden) 15.00 órakor megtartott ülésén.

**Jelen vannak** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deák Bernadett Műv. ház ig.

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, a meghívott vendégeket. Megállapítja az ülés határozatképességét, mert a hét képviselő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. A közterület-használatról szóló rendelet módosítása.

Előterjesztő: Dr. Varga Attila jegyző

1. Pétervására város helyi választási bizottság tagjainak megválasztása.

Előterjesztő Dr. Varga Attila jegyző

1. Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozás megtárgyalása.

Előterjesztő: Eged István polgármester

1. 2016/2017 tanévkezdési támogatás meghatározása.

Előterjesztő: Eged István polgármester

1. Pétervására Város Önkormányzat Képviselő-testületének döntése a város településrendezési eszközeinek módosításához kapcsolódóan környezeti értékelése szükségességének elvetéséről.

Előterjesztő: Eged István polgármester

1. Szociális célú tüzelőanyagra pályázat benyújtásának megtárgyalása.

Előterjesztő: Eged István polgármester

1. A Szántó Vezekényi István Művelődés Háza és Könyvtár 2015. június 15. – 2016. augusztus 31. terjedő időszakról szóló beszámolójának megtárgyalása.

Előterjesztő: Eged István polgármester

1. „Csatlakozási konstrukció az önkormányzati ASP rendszer országos kiterjesztéséhez” című KÖFOP-1.2.1.-VEKOP-16 kódszámú pályázat benyújtásának megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

A közterület-használatról szóló rendelet módosítása.

**Eged István FIDESZ-KDNP polgármester**

Az anyagot mindenki megkapta kérdezi, hogy ezzel kapcsolatban van-e kérdés, hozzászólás?

Rendelet módosításról van szó.

Amennyiben nincs kérdés kéri, hogy aki egyetért, a közterület-használatról szóló rendelet módosításával, az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselő-testületének**

**9/2016. (IX.14.) számú önkormányzati rendelete**

**a közterület-használatról szóló**

**10/2013. (VII.12.) önkormányzati rendeletének módosításáról**

Pétervására Város Önkormányzatának Képviselőtestülete a Magyarország helyi önkormányzatairól szóló 2011. évi CLXXXIX. törvény 42. § 1. pontjában, illetve a mozgóképről szóló 2004. évi II. törvény 37. § (4) bekezdésében kapott felhatalmazás alapján, a Mötv. 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

Pétervására Város Önkormányzat Képviselő-testülete a közterület-használatról szóló 10/2013. (VII.12.) önkormányzati rendelet (a továbbiakban: R.) 1. melléklete az alábbi 8) ponttal egészül ki:

„8) Filmforgatási célú közterület-használat díjait az Mgtv. 3. melléklete szerint határozza meg.”

**2. §**

Ez a rendelet a 2016. október 1-jével lép hatályba.

Pétervására, 2016. szeptember 13.

**Eged István Dr. Varga Attila**

**FIDESZ-KDNP jegyző**

**polgármester**

**2./ Napirend**

Pétervására város helyi választási bizottság tagjainak megválasztása.

**Eged István FIDESZ-KDNP polgármester**

Ezzel a napirendde3l kapcsolatban átadja a szót a jegyző úrnak.

**Dr. Varga Attila jegyző**

Elmondja, hogy a megválasztott személyek közül 1 fő visszamonda a választási bizottságban való részvételét. Az 1. szavazókör Szavazatszámláló Bizottság tagjává kell egy póttagot kijelölni, és a kiesett póttag helyére pedig új személyt választani.

Kérem, hogy a határozati javaslatot ennek megfelelően fogadják el.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e még kérdés, vélemény?

Amennyiben nincs kérdés kéri, hogy aki egyetért, a Pétervására város helyi választás bizottság tagjainak megválasztásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 72/2016. (IX.13.) határozata**

Pétervására Város Önkormányzatának Képviselőtestülete a helyi választási iroda vezetőjének indítványára:

1. Pétervására 1. számú szavazókör Szavazatszámláló Bizottság tagjává:

Szabóné Szűcs Szilvia Pétervására, Máriássy u. 7. szám alatti lakost megválasztotta

Pétervására Szavazatszámláló Bizottságok póttagjává:

Pál Mártonné Pétervására, Rózsa út 20. szám alatti lakost megválasztotta.

2. A Képviselőtestület felhívja a polgármestert, hogy a megválasztott bizottsági tagok eskütételéről gondoskodjon.

Határidő: azonnal

Felelős: jegyző, polgármester az eskü letételéért

**3./ Napirend**

Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozás megtárgyalása.

**Barta Gábor szoc. biz. elnöke**

A bizottság az anyagot tárgyalta, javasolja azt a elfogadásra a képviselő-testület felé.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e kérdés, vélemény?

Amennyiben nincs kérdés kéri, hogy aki egyetért, a Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 73/2016. (IX.13.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy határozott, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2017. évi fordulójához.

2. A Képviselőtestület felhatalmazza Eged István polgármestert, hogy az önkormányzat nevében a csatlakozási nyilatkozatot aláírja.

Határidő: Csatlakozási nyilatkozat beküldésére:

2016. október 1.

Felelős: Eged István polgármester

**4./ Napirend**

2016/2017 tanévkezdési támogatás meghatározása.

**Barta Gábor szoc. biz. elnöke**

A bizottság az anyagot tárgyalta, javasolja azt a elfogadásra a képviselő-testület felé.

Egyben javasolja, hogy a támogatást 2016. december 31-ig lehessen felvenni.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e kérdés, vélemény?

Amennyiben nincs kérdés kéri, hogy aki egyetért, a 2016/2017 tanévkezdési támogatás meghatározásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 74/2016. (IX.13.) határozata**

Pétervására Város Önkormányzat Képviselőtestülete a Szociális, Művelődési és Oktatási Bizottság javaslata alapján a tanévkezdési támogatást a 2016/2017-es tanévben az alábbiak szerint határozza meg:

1./ Nagycsoportos óvodások: 2.000,-Ft/fő

2./ A pétervásárai lakóhelyű tanulók részére a teljes tankönyv árát megtéríti az önkormányzat.

3./ Minden pétervásárai lakóhelyű közép és felsőoktatásban résztvevő tanulót – iskolalátogatási igazolás benyújtása mellett - egyszeri 10.000,-Ft/fő támogatásban részesíti az önkormányzat.

4./ A támogatást a települési támogatás előirányzata terhére kell végrehajtani.

Határidő: 2016. december 31.

Felelős: Eged István polgármester

**5./ Napirend**

Pétervására Város Önkormányzat Képviselő-testületének döntése a város településrendezési eszközeinek módosításához kapcsolódóan környezeti értékelés szükségességének elvetéséről.

**Eged István FIDESZ-KDNP polgármester**

A testületnek el kell döntenie, hogy szükségesnek tart-e környezeti értékelést.

**Varró Magdolna képviselő**

Hol van ez a Kőkút-völgy?

**Eged István FIDESZ-KDNP polgármester**

Kisfüzesen van – Mikula Júlia féle tanyánál.

**Dr. Varga Attila jegyző**

A tanya közvetlenül határos Pétervására közigazgatási határával.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e kérdés, vélemény?

Amennyiben nincs kérdés kéri, hogy aki egyetért, a Pétervására Város Önkormányzat Képviselő-testületének döntése a város településrendezési eszközeinek módosításához kapcsolódóan környezeti értékelés szükségességének elvetéséről az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 75/2016. (IX.13.) határozata**

Pétervására Város Önkormányzat Képviselőtestülete úgy dönt, hogy környezeti vizsgálat lefolytatása nem szükséges a Péterkei tó és környezetét érintő, valamint a Kőkút-völgyi 08 hrsz-ú földrészletet érintő településrendezési eszközök módosítása kapcsán. A módosítás jellege és várható hatása nem teszi indokolttá a környezeti vizsgálat lefolytatását.

Határidő: azonnal

Felelős: Eged István polgármester

**6./ Napirend**

Szociális célú tüzelőanyagra pályázat benyújtásának megtárgyalása.

**Eged István FIDESZ-KDNP polgármester**

348 m3 fa, vagy 1044q szén, melyik legyen. Várja a véleményeket, hozzászólásokat.

**Barta Gábor képviselő**

A szén jobb lenne. A fánál 2014. évben elég sok volt a beszállítási költség. Most ez kb. 800 000.- és 1 millió forint körül lenne.

A szén szállítási díja maradt a tavalyi.

Az is igaz, hogy a fát jobban szerették az emberek.

**Varró Magdolna képviselő**

A szenet nem szívesen fogatták az emberek.

Finanszírozás szempontjából minden kép jobb a szén.

Javasolja a szenet.

**Abelovszki Ildikó képviselő**

A szenet javasolja. Megjegyezi, hogy hallott olyat, hogy a szenet elcserélték fára.

**Tóth János képviselő**

Tényleg jobban szerették volna a fát, de nem volt gond a szénnel sem.

**Eged István FIDESZ-KDNP polgármester**

Több családnak tudunk adni szenet.

**Varró Magdolna képviselő**

Kiosztás januárban.

**Barta Gábor képviselő**

Sajnos sok család csak ½ m3 fát tud venni havonta. A szén jó lesz hozzá.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e kérdés, vélemény?

Amennyiben nincs kérdés kéri, hogy aki egyetért, a szociális célú tüzelőanyagra pályázat benyújtásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 76/2016. (IX.13.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) a települési önkormányzatok szociális célú tüzelőanyag vásárláshoz kapcsolódó kiegészítő támogatásról szóló 46/2014. (IX. 25.) BM rendelet 3. § (1) bekezdés b) pontjában meghatározott szociális célú tüzelőanyag vásárlás támogatásra igényt nyújt be.

2. A Képviselőtestület vállalja a 662.940,-Ft összegű önerőt, illetve vállalja, hogy a szociális tüzelőanyagban részesülőtől ellenszolgáltatást nem kér.

Határidő: azonnal

Felelős: Eged István polgármester

**7./ Napirend**

A Szántó Vezekényi István Művelődés Háza és Könyvtár 2015. június 15. – 2016. augusztus 31. terjedő időszakról szóló beszámolójának megtárgyalása.

**Eged István FIDESZ-KDNP polgármester**

Megjegyezni kívánja, hogy nagyon szép anyagot kaptak a Művelődés Háza vezetőjétől, át is adja a szót neki.

**Deák Bernadett Művelődés Háza vezetője**

Köszönti az ülés résztvevőit, a meghívott vendégeket. Pár dolgot szeretne elmondani, ami nem szerepel az anyagban.

Gondok voltak a nagy esőzések miatt. Az AVIPE helységen keresztül több terembe is befolyik a víz. A beázott termekben több elektromos készülék is található. Fél a komolyabb gondoktól. Ami segítene az az előtető. Erre van is árajánlat.

A Művelődés Háza fűtésével is nagy gondok vannak, a régi részen nem működik. Valamit ezzel is kezdeni kell.

Továbbá tájékoztatja a jelenlévőket, hogy az intézményben jelenleg is három tanfolyam folyik. Ezekből természetesen árbevétel is van. (Ez kb.700.000.- Ft.)

**Eged István FIDESZ-KDNP polgármester**

Az intézmény működése korrekt, és rendben van. Így kell működnie egy intézménynek.

A felvetett probléma nem újkeletű. Megoldást kell rá találni.

**Barta Gábor képviselő**

Ha megcsinálják az előtető a problémás részre, azt majd tovább kell folytatni.

A felújításnál a régi rész fűtésrendszere kimaradt. Sajnos nagyobb esőzés után 20 cm víz áll a kazánházban.

Ezt a problémát már jelezte tavasszal is. A fagyok beálltáig meg kell oldani ezt a problémát.

**Eged István FIDESZ-KDNP polgármester**

Az említett bevételből ez megoldható?

**Braun József pénzügyi oszt. vez.**

Igen.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e kérdés, vélemény?

Amennyiben nincs kérdés kéri, hogy aki egyetért, a Szántó Vezekényi István Művelődés Háza és Könyvtár 2015. június 15. – 2016. augusztus 31. terjedő időszakról szóló beszámolójával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 77/2016. (IX.13.) határozata**

Pétervására Város Önkormányzat Képviselőtestülete a Szántó Vezekényi István Művelődés Háza és Könyvtár 2015. június 15.-2016. augusztus 31. terjedő időszakról szóló beszámolót az előterjesztésben foglaltak szerint elfogadta.

Határidő: azonnal

Felelős: Eged István polgármester

**8./ Napirend**

„Csatlakozási konstrukció az önkormányzati ASP rendszer országos kiterjesztéséhez” című KÖFOP-1.2.1.-VEKOP-16 kódszámú pályázat benyújtásának megtárgyalása.

**Dr. Varga Attila jegyző**

Az ASP rendszer lényege, hogy minden önkormányzat egy központi rendszerhez fog csatlakozni. Első körben az adó és a pénzügy, később az iktatás, kereskedelem, stb is részét fogja képezni. A hálózat kiépítéséhez és a szükséges eszközök beszerzéséhez lehetőség van pályázatot benyújtani. Bízik benne, hogy mire elindul a program, addigra a T-Com új hálózata is működőképes lesz, így gyorsabb, hatékonyabb internet segítségével lesz lehetőség dolgozni. Az összlakosságot veszik figyelembe a pályázatnál. Ennek alapján 7 millió Ft-ra jogosult a Közös Hivatal, de a székhely önkormányzat polgármestere jogosult aláírásra. Azonban a számítógépek fejlesztésére csak 3,7 millió Ft-ot lehet fordítani.

**Eged István polgármester**

Amit szükséges, azt meg kell lépni. Kérdezi, hogy van-e még ezzel kapcsolatban valakinek hozzászólása, kiegészíteni valója?

Amennyiben nincs, kéri, hogy aki elfogadja, hogy a KÖFOP-1.2.1-VEKOP-16 kódszámú pályázaton induljon a Közös Önkormányzati Hivatal, mellyel csatlakoznak az ASP rendszerhez, az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 78/2016. (IX.13.) határozata**

A Pétervására Város Önkormányzat Képviselő-testülete határozatot hoz annak érdekében, hogy a Pétervására Város Önkormányzat – a Magyarország helyi önkormányzatairól szóló 2011. évi CLXXXIX. törvény 114. §-ában, illetve az önkormányzati ASP rendszerről szóló 257/2016. (VIII.31.) Korm. rendeletben meghatározottak szerint – az önkormányzati ASP rendszerhez történő csatlakozási kötelezettségének eleget tehessen, melyben felhatalmazza Pétervására Város Önkormányzat polgármesterét, hogy az önkormányzat nevében, a KÖFOP-1.2.1-VEKOP-16- azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívásra támogatási kérelmet nyújtson be és a támogatási jogviszony létrejötte esetén a kedvezményezetti kötelezettségeket és jogokat gyakorolja Pétervására Város Önkormányzata nevében és javára.

Határidő: azonnal

Felelős: Eged István polgármester

**9./ Napirend**

Kérdések, interpellációk.

**Eged István FIDESZ-KDNP polgármester**

Ebben a napirendi pontban több minden fog szóba kerülni, és több határozatot is kell hoznia a testületnek.

Legelőször is újra be szeretnék adni a helyi önkormányzatok rendkívüli támogatására vonatkozó igényünket, az úgynevezett ÖNHIKI-ről van szó.

Kérdezi, hogy ezzel a napirendi ponttal kapcsolatban van-e kérdés, vélemény?

Amennyiben nincs kérdés kéri, hogy aki egyetért, a helyi önkormányzatok rendkívüli támogatására vonatkozó igény benyújtásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 79/2016. (IX.13.) határozata**

A helyi önkormányzatok rendkívüli támogatására vonatkozó igény benyújtásáról

Pétervására Város Önkormányzat Képviselő-testülete (a továbbiakban: Képviselő-testület) a Magyarország 2016. évi központi költségvetéséről szóló 2015. évi C. törvény 3. számú melléklet III. 1. pontja alapján támogatási igényt nyújt be a helyi önkormányzatok rendkívüli költségvetési támogatására.

A Képviselő-testület felhatalmazza a polgármestert és a jegyzőt a támogatási igény benyújtására.

Határidő: azonnal

Felelős: Eged István polgármester,

Dr. Varga Attila jegyző

**Eged István FIDESZ-KDNP polgármester**

A következő az Észak Hevesi 33 Vidékfejlesztési Közhasznú Egyesület kérelme.

A kézfizető kezesség vállalásának meghosszabbításáról lenne szó.

Kérdezi, hogy ezzel kapcsolatban van-e valakinek kérdése, hozzászólása, észrevétele?

Amennyiben nincs kérdés kéri, hogy aki egyetért, az Észak Hevesi 33 kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 80/2016. (IX.13.) határozata**

1. Pétervására Város Önkormányzat Képviselő-testülete, mint az Észak Hevesi 33 Vidékfejlesztési Közhasznú Egyesület tagja az Egyesület működése érdekében az 85/2015. (IX.17.) határozatával az Eger és Környéke Takarékszövetkezetnél lévő hitel keretéhez, összesen 5.000.000,-Ft hitel visszafizetésére vállalt készfizető kezességet felemeli 10.000.000,-Ft-ra és 2017. október 11-ig meghosszabbítja.

2. A Képviselőtestület a készfizető kezességvállaláshoz 0,95 %/év kezességvállalási díjat köt ki. A kezességvállalási díjat Pétervására Város Önkormányzat számlájára kell megfizetni, a kezességvállalási szerződés aláírását követő 30 napon belül.

3. A Képviselőtestület felhatalmazza a polgármestert, hogy a szükséges szerződéseket aláírja.

Határidő: értelem szerint

Felelős: Eged István polgármester

**Eged István FIDESZ-KDNP polgármester**

Következő kérelemnél átadja a szót a jegyző úrnak, és szeretném bejelenteni az ügyben személyes érintettségemet, illetve kérem a döntéshozatalból történő kizárásomat.

**Dr. Varga Attila jegyző**

A kérelem lényege, hogy Eged István a Pétervására 0101/5 hrsz-ú területen erdőgazdálkodást és földművelést folytasson.

Ezzel kapcsolatban van-e kérdés?

Amennyiben nincs kérdés kéri, hogy aki egyetért a felhatalmazással az kézfelemeléssel szavazzon.

A képviselőtestület 6 fő **egyhangú szavazatával** az alábbi határozatot hozta:

**Pétervására Város Önkormányzat Képviselőtestületének 81/2016. (IX.13.) határozata**

1. Pétervására Város Önkormányzat Képviselőtestülete (a továbbiakban: Képviselőtestület), mint ingatlan részbeni tulajdonosa, - Eged István 3250 Pétervására, Köztársaság út 36. szám alatti lakos kérelmére - hozzájárul ahhoz, hogy a pétervásárai 0101/5 hrsz-ú ingatlanon erdőgazdálkodást és földművelést folytasson.

2. A Képviselőtestület felhatalmazza Boros Csaba alpolgármestert a szükséges hozzájáruló nyilatkozat aláírására.

Határidő: azonnal

Felelős: Boros Csaba alpolgármester

**Dr. Varga Attila jegyző**

A Pétervására Város Önkormányzatának tulajdonát képező földterületekre vonatkozóan a polgármestert felhatalmazással kell illetni, hogy a Földtulajdonosi Közösség közgyűlésén teljes joggal eljárjon és képviselje az önkormányzatot.

Kérdezi, hogy ezzel kapcsolatban van-e kérdés?

Amennyiben nincs kérdés kéri, hogy aki egyetért, a felhatalmazással az kézfelemeléssel szavazzon.

A képviselőtestület 1 fő tartózkodás mellett **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 82/2016. (IX.13.) határozata**

Pétervására Város Önkormányzat Képviselőtestülete a kizárólagos (1/1) tulajdonát képező földterületekre vonatkozóan felhatalmazza Eged István polgármestert, hogy a vad védelméről, a vadgazdálkodásról valamint a vadászatról szóló 1996. évi LV. törvény, illetve a végrehajtására kiadott végrehajtási rendelet, és a Polgári Törvénykönyv alapján a vadászati joggal, vadgazdálkodással kapcsolatos eljárásokban Pétervására Város Önkormányzatát teljes jogkörrel képviselje, a szükséges jognyilatkozatokat megtegye, jogokat szerezzen és kötelezettségeket vállaljon.

Határidő: azonnal

Felelős: Eged István polgármester

**Eged István FIDESZ-KDNP polgármester**

Varga Csaba Pétervására, Keglevich úti lakostól kaptunk újból egy levelet, melyben a rossz útra panaszkodik lakókörnyezetében.

**Boros Csaba alpolgármester**

Egyszer már az a részt megcsinálták, de újra megsüllyedt.

**Eged István FIDESZ-KDNP polgármester**

Ezzel kapcsolatban történt egyeztetés, ma vagy holnap meg fogják csinálni.

Következő panaszos levél a Köztársaság útról érkezett, itt is a megsüllyedt úttal van a baj. Árajánlatot kell kérni rá.

**Barta Gábor képviselő**

Több utcában is van ilyen probléma.

A Tisztisoron például nem engedi le a vizet az egyik oldal.

Sok a probléma.

**Eged István FIDESZ-KDNP polgármester**

Megoldást kell rá találni.

Következő amiről beszélnünk, kell az hogy a hivatal felújításával kapcsolatban még 1.5 millió forint kellene, hogy ki tudják cserélni az bejárati ajtót fotocellásra. Ez így nem maradhat.

Kérdezi, hogy ezzel kapcsolatban van-e valakinek kérdése, hozzászólása, észrevétele?

Amennyiben nincs kérdés kéri, hogy aki egyetért a fentiekkel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 83/2016. (IX.13.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli a WAXTER Kft. (3324 Felsőtárkány, Ifjúság u. 27. cégtől a Pétervásárai Közös Önkormányzati Hivatalnál a bejárati ajtó cseréjével összefüggő felújítási és beruházási munkákat összesen bruttó 1.500.000,-Ft azaz Egymillióötszázezer forint értékben.

2. A Képviselőtestület az 1. pontban foglalt költségek önkormányzatra eső összegeit a felhalmozási kerete terhére biztosítja.

3. A Képviselőtestület felhatalmazza a polgármestert a WAXTER Kft.-vel kötendő szerződés aláírására.

Határidő: értelem szerint

Felelős: Eged István polgármester

**Eged István FIDESZ-KDNP polgármester**

Következik az Október 23-i ünnepség. Azaz a kitüntetések. Konkrét személyeket most nem tud javasolni.

**Abelovszki Ildikó képviselő**

Nagy Istvánné (Ilu néni) megérdemelne egy kitüntetést, vagy Szabóné Szűcs Szilvia.

**Eged István FIDESZ-KDNP polgármester**

Bocsi László (önkéntestűzoltó parancsnok) is szóba jöhet.

Az idén nem lesz kitüntetés osztva.

**Barta Gábor képviselő**

A volt polgármester Pál László megérdemelné a díszpolgári címet.

Másik javaslata az, hogy Eged János írhat Pétervásáraráról el könyvet. AzŐ tudása a településről nem veszhet el.

**Eged István FIDESZ-KDNP polgármester**

Ez igaz, rá kellene beszélni.

**Varró Magdolna képviselő**

Azt a tudást nem szabad veszni hagyni.

**Eged István FIDESZ-KDNP polgármester**

Ha nem kapjuk meg a tudást, akkor az idővel örökre elvész.

Kérdezi, hogy van-e még valakinek valami?

**Tóth János képviselő**

A hóeltakarítást a PEVIK Kft. fogja csinálni?

Kérné a rendőrség fokozottabb jelenlétét.

Simonné Éva újra megtalálta a problémájával (PEVIK).

Aszfaltozás.

Állateledel bolt előtti parkolás.

**Eged István FIDESZ-KDNP polgármester**

Menjünk sorba. A hóeltakarítással kapcsolatban elmondja, hogy még nem tudja, hogy ki fogja csinálni. Az biztos, hogy valakit meg kell bízni vele.

**Barta Gábor képviselő**

Igen ez egy nagyon fontos dolog. A tűzoltóknak, a mentőknek, orvosnak mennie kell ha hívják.

Nem lehet a településen olyan utca ahol nem lehet közlekedni a hó miatt.

**Varró Magdolna képviselő**

Meg kell kérdezni Szaniszló Jancsit vagy Horuczi Pistit. A sót meg műtrágyaszóróval ki lehet szórni.

**Barta Gábor képviselő**

Igaz.

Meg kellene nézetni a PEVIK-es szórógépet, hátha meg lehetne csinálni.

**Eged István FIDESZ-KDNP polgármester**

Rendőrség közterületen. Vitába került egy-két emberrel ezzel kapcsolatban.

A fiatalokkal vannak gondok főleg.

A játszótérről sokszor küldött el saját maga nagyobb gyerekeket.

Jelezni fog a rendőrség felé.

**Barta Gábor képviselő**

Úgy tudja, hogy a játszótérre bizonyos kor fölött már nem lehet bemenni.

**Braun József pénzügyi oszt. vez.**

Úgy tudja, hogy a rendőrök le vannak vezényelve a határra.

**Varró Magdolna képviselő**

Érdeklődne, hogy mi a helyzet a „Zöld Város” projekttel?

**Eged István FIDESZ-KDNP polgármester**

Folyamatosan megy.

Ha pályázat nyert, akkor kell feltölteni tartalommal.

**Varró Magdolna képviselő**

Még az Egészségügyi Központtal kapcsolatban szeretné felhívni a figyelmet pár dologra.

* lámpa pótlása,
* kamera jó lenne az épületre (hátsó rész)
* mi lesz, ha hátul betörik az ablakot, nincs védve.

Ha nem nyer a pályázat, vagy nem férünk bele, akkor a fentieket bele kell tervezni a jövő évi költségvetésbe.

**Eged István FIDESZ-KDNP polgármester**

Van-e még valakinek valami javaslata, hozzászólása?

**Barta Gábor képviselő**

A templom mögötti út Czenthénéékig be fog szakadni.

Sportcsarnokban gond van a világítással-sorkapcsoló csere.

Ha jól tudja Szekeres István (agyi infarktust kapott) lakását (Alkotmány u.) lakhatatlanná nyilvánították. Rendbe kellene tenni neki legalább egy szobát, és a vizet is be kellene vezettetni.

**Eged István FIDESZ-KDNP polgármester**

Megoldjuk.

Meg egy dolog az Észak Hevesi 33 Vidékfejlesztési Közhasznú Egyesület tagja az Egyesület működése érdekében összesen 1.000.000,-Ft, azaz Egymillió forint visszatérítendő támogatást szeretne kérni 2017. december 31-ig.

Kérdezi, hogy ezzel kapcsolatban van-e valakinek kérdése, hozzászólása, észrevétele?

Amennyiben nincs kérdés kéri, hogy aki egyetért a fentiekkel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 84/2016. (IX.13.) határozata**

1. Pétervására Város Önkormányzat Képviselő-testülete (a továbbiakban: Képviselőtestület), mint az Észak Hevesi 33 Vidékfejlesztési Közhasznú Egyesület tagja az Egyesület működése érdekében összesen 1.000.000,-Ft, azaz Egymillió forint visszatérítendő támogatást nyújt 2017. december 31-ig.

3. A Képviselőtestület felhatalmazza az alpolgármestert, hogy gondoskodjon az összeg átutalásról.

Határidő: azonnal

Felelős: Boros Csaba alpolgármester

**Dr. Varga Attila jegyző**

A Szociális Nonprofit Kft-nek szüksége lenne támogatásra.

Javasol 10.000.- Ft-ot javasol (számlavezetési díj).

**Pétervására Város Önkormányzat Képviselőtestületének 85/2016. (IX.13.) határozata**

Pétervására Város Önkormányzat Képviselő-testülete, mint a Pétervásárai Szociális Nonprofit Kft. alapítója a Nonprofit Kft. számlavezetési költségekre 10.000,-Ft összegben támogatást biztosít.

Határidő: azonnal

Felelős: Eged István polgármester

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**